जेन
"क्लैमिफ़ोरस ट्रंकाइटस।"
ग्रेबियर्ड, तुम्हें कुछ दिख रहा है?
हम कब से इंतज़ार कर रहे हैं, जेन, और अब तक कुछ नहीं दिखा।
वह कुछ नहीं तो नहीं है।
"क्लैमिफ़ोरस ट्रंकाइटस" को हैलो कहो।
हैलो, क्लैमिफ़ोरस "ट्रंक- कैक्टसेस।"
या हैलो, गुलाबी परी आर्माडिलो।
यह अलविदा गुलाबी परी आर्माडिलो ज़्यादा लग रहा है!
उसकी तरफ़ एक कार आ रही है!
रास्ते से हट जाओ!
वह बाल-बाल बचा।
सच में।
देखो, अब गुलाबी परी आर्माडिलो ज़मीन में खोद रहा है।
इसे देखने के रास्ते जा रहे हैं।
मुझे हमारी नई ज़मीन के नीचे खेदने वाली मशीन पसंद आई।
इन सारे बटनों को देखो।
बीप, बीप, बूप, बूप, बूप।
बीप, बूप, बी-बी… एक डायल है।
डायल को मत छूना, डेविड।
हम "क्लैमिफ़ोरस ट्रंकाइटस" का पीछा करने के लिए छोटे हुए हैं।
हम मिशन के बीच में ग़लती से सामान्य आकार के नहीं होना चाहेंगे।
ख़ैर, उम्मीद करता हूँ कि क्लैमिफ़ोरस हमारे लिए तैयार हो।
तुमने वह सुना?
हाँ।
गुलाबी परी आर्माडिलो बहुत तेज़ है।
वे परियों जैसे तो नहीं दिखते हैं।
हैम्स्टर जैसे दिखते हैं जिनकी पीठ पर सूशी है।
वह सूशी उनका कवच है और वे सच में हैम्स्टर जैसे दिखते हैं।
सभी आर्माडिलो के पास कवच होते हैं, लेकिन गुलाबी परी आर्माडिलो सबसे छोटे होते हैं।
हमें उनके बारे में ज़्यादा नहीं पता है।
उन्हें ढूँढना बहुत मुश्किल है और वे अपनी ज़्यादातर ज़िंदगी ज़मीन के नीचे बिताते हैं।
तो फिर यह वाला सड़क पर कैसे है?
अच्छा सवाल है।
शायद वह सड़क को खोद नहीं पाया होगा या शायद वह खाना ढूँढ रहा होगा?
तुम्हें पता है कि वह नर है क्योंकि नर आर्माडिलो मादा से बड़े होते हैं?
यह भी अच्छा सवाल है।
हमें नहीं पता। हमारी जानकारी इतनी ही थोड़ी है।
स्कैनर ने मुझे बताया कि यह नर है।
आख़िरी सवाल, आज हमारा मिशन आख़िर है क्या?
हमारा मिशन यह पता लगाना है कि वे क्या खाते हैं।
काफ़ी आसान लगता है।
इन छोटे दोस्तों के बारे में कोई चीज़ आसान नहीं है।
लेकिन अगर हम समझ पाएँ कि वे क्या खाते हैं…
-तो हम उनकी मदद कर सकते हैं? -बिल्कुल सही।
-उस छोटे से कीड़े ने ये सब खोदा है? -मुझे नहीं पता।
काफ़ी सारे जानवर ज़मीन के नाचे बिल खोदकर सुरंगें बनाते हैं, जैसे कीड़े, मेंढक,
खरगोश, उल्लू, लेमड़ियाँ, पेंगुइन, वॉम…
-क्या यह काफ़ी लंबी सूची है? -वॉम्बैट। और हाँ, यह लंबी है।
हमारे पैरों तले एक पूरी दुनिया है
जिसके बारे में ज़्यादातर लोग सोचते तक नहीं हैं।
और वह उसी दुनिया का हिस्सा है।
वह आ रहा है।
-और वह जा रहा है। -वह दूर जा रहा है।
डेविड, हमें बोरिंग की गति बढ़ानी होगी।
जेन, मुझे नहीं लगता कि ज़्यादा बोरिंग होने से हमें उसे पकड़ने में मदद मिलेगी।
बोरिंग बस "खुदाई" कहने का नायाब तरीका है।
जैसे जानवरों के वैज्ञानिक नामों का इस्तेमाल करना…
-क्या? -कुछ नहीं।
बोरिंग की गति बढ़ा रहा हूँ।
आगे चट्टान है!
-बचने के पैंतरे शुरू कर रही हूँ! -क्या?
"रास्ते से हटने" की बात कहने का नायाब तरीका!
वह वहाँ है!
एक और पत्थर!
रास्ते से हट रहे हैं तीन, दो, एक पल में!
वह बहुत तेज़ चलता है। अगर हम उसे देख नहीं सकते, तो हमें पता कैसे चलेगा कि वह क्या खाता है?
हमारा अंत आ गया है!
बहुत बुरे शब्द हैं, जेन!
बहुत बुरे शब्द हैं!
हम कितने नज़दीक थे।
पिचककर रोटी बन जाने के बहुत नज़दीक थे।
या फिर वे कार्टन जिन्हें कुचल दिया जाता है…
मैं समझ गई।
हम उस तेज़ रफ़्तार वाले आर्माडिलो का पीछा कैसे करेंगे?
या उन पत्थरों से कैसे बचेंगे?
चलो ऊपर चलकर हमारी योजना के बारे में फिर से सोचते हैं।
शायद अगली बार ग्रेबियर्ड वह बने जो लगभग कुचला जाएगा?
रुको, वह आवाज़ कैसी है?
ग्रेबियर्ड, मेरे ऊपर चढ़ जाओ!
क्या चल रहा है?
अनीसा।
हैले, जेन। हैलो, डेविड।
ये सारे काम करने वाले यहाँ क्यों हैं?
काश मुझे तुम्हें यह बताना न पड़ता, लेकिन सहकारी समिति इस बगीचे को हटवा रही है
या जिसे हम बगीचा कहते थे।
-क्या? -मैं जानती हूँ।
मुझे भी इससे नफ़रत है, लेकिन इमारत वालों के पास माली को भुगतान करने जितना बजट नहीं है
और, इसलिए, इसे देखो।
ये लोग पेड़ और बाकी सब हटा रहे हैं?
इन्हें हटाना ही होगा
अगर हम ज़मीन पर पत्थर लगाना चाहते हैं।
ज़मीन पर पत्थर लगाएँगे? पेड़ों को काट देंगे?
-वे नहीं काट सकते। -बदक़िस्मती से, वे काट सकते हैं।
लेकिन उन सब गिलहरियों और पंछियों और रकूनों का क्या जो इन पेड़ों में रहते हैं?
और उन सब कीड़ों और जानवरों का क्या जो ज़मीन के नीचे रहते हैं?
इससे वे पत्थरों के नीचे फँस कर रह जाएँगे।
बगीचे को तबाह करने के बजाय हमें इसे फिर से ज़िंदा करना चाहिए।
और उसमें समय, पैसा और लोग लगते हैं जो यह काम करना चाहते हैं।
तुम्हारी ही तरह मुझे भी यह पसंद नहीं है।
लेकिन सहकारी समिति के ज़्यादातर लोगों ने बगीचे पर पत्थर लगाने के लिए वोट दिया है।
हम इस बारे में कुछ नहीं कर सकते।
माफ़ करना।
हमारी बात कोई नहीं सुनने वाला, जेन।
तो फिर हमें उन्होंने सुनाने का तरीका ढूँढना होगा।
मुझे यक़ीन नहीं होता!
तुम्हें भी हैलो।
माँ, मेरे पास बहुत बुरी ख़बर है।
तुमने कुछ किया क्या?
अभी तक नहीं।
लेकिन हमें अभी-अभी पता चला कि इमारत वाले बगीचे को तबाह कर रहे हैं।
और हमें अभी तक पता नहीं चला कि गुलाबी परी आर्माडिलो क्या खाता है।
क्या ये दोनों किसी तरह से जुड़े हुए हैं?
प्रकृति में, सब कुछ जुड़ा हुआ है।
गुलाबी परी आर्माडिलो बिल बनाकर ज़मीन के नीचे रहता है।
इसलिए, बगीचे के ऊपर पत्थर लगा देने से बाकी के कीड़े
और जानवरों को चोट पहुँचेगी।
-मैं समझ गई। थोड़ा बहुत। -मुझे समझ नहीं आता।
कौन है जो ऐसा कुछ करना चाहेगा?
जेन।
किस तरह का इंसान प्रकृति को तबाह करना चाहेगा?
जेन।
मैं सोच भी नहीं सकती कि कोई क्यों पेड़ों को काटने और पौधों को मारने के लिए
राज़ी हो जाएगा।
वे भी जीते-जागते प्राणी हैं।
जेन।
माँ, क्या आप कुछ कहना चाहती हैं?
उस पुराने बगीचे को ठीक करने और सही हालत में बनाए रखने के लिए पैसे लगते हैं
और इमारत का बजट बहुत कम है।
बाकी जगहों पर भी पैसों की ज़रूरत है।
प्रकृति का ख़्याल रखना हमारी ज़िम्मेदारी है।
इस इमारत में रहने वाले लोगों का ख़्याल रखना भी हमारी ज़िम्मेदारी है।
छत टपक रही है। ऐसे शौचालय हैं जिनका फ़्लश काम नहीं कर रहा है
और आधी इमारत की गर्म हवा बाहर निकलती रहती है।
आपने बगीचे को हटाने के लिए वोट दिया?
मैंने यह सुनिश्चित करने के लिए वोट दिया कि हमारे पास इस सर्दी में गर्माहट हो।
माँ, बगीचे ख़ुद की रक्षा नहीं कर सकते।
जब तक कि वे उन वीनस फ़्लाई ट्रैप पौधों से न भरे हों जो कीड़ों को खा जाते हैं।
लेकिन मुझे नहीं लगता कि वे इन इलाकों में उगते हैं, तो…
धन्यवाद, डेविड।
मुझे बाथरूम जाना है।
जिन लोगों ने बगीचा हटाने के लिए वोट दिया
उन्होंने ऐसा इसलिए नहीं किया क्योंकि उन्हें प्रकृति से नफ़रत है।
उन्होंने यह इसलिए किया क्योंकि उन्हें मुश्किल फ़ैसले लेने पड़े।
हम या तो हर चीज़ से पैसों का छोटा हिस्सा निकाल सकते थे
या एक बड़ा चुनाव कर सकते थे।
मुझे ऐसा क्यों लग रहा है कि तुम अब सुन नहीं रही हो?
छोटा।
डेविड, गुलाबी परी आर्माडिलो पत्थरों के आस-पास से इसलिए निकल सकता है
क्योंकि वह खुदाई मशीन से छोटा था, है न?
तो?
तो अगर हमें उसका पीछा करना है और पत्थरों से बचकर निकलना है,
हमें पहले से भी छोटा होना होगा।
लेकिन बगीचे को बचाने का क्या होगा?
मुझे उस बारे में अभी तक नहीं पता।
लेकिन अगर हम गुलाबी परी आर्माडिलो का पीछा करते रह सकते हैं,
तो हम उसका खाना ढूँढ सकते हैं।
और शायद उससे हम उन जानवरों का मदद कर सकते हैं
जो बगीचे में ज़मीन के नीचे रहते हैं।
वह आवाज़ कैसी है?
हम एक पल भी ज़ाया नहीं कर सकते हैं।
हमें उस बड़े पत्थर के आगे निकलना ही होगा।
ठीक है। तैयार हो जाओ।
हम गुलाबी परी से भी ज़्यादा छोटे होने वाले हैं।
इस आकार में ज़मीन के नीचे चलना ज़्यादा आसान होगा।
काश हमें गुलाबी परी आर्माडिलो जल्द मिल जाए।
हमारे मुख्य इंजन की सारी पावर चली गई।
क्या यह "हम फँस गए" कहने का नायाब तरीका है?
हम फँस गए हैं।
तुमने वह आवाज़ सुनी?
वह बहुत डरावनी, खरोंचने की आवाज़?
हाँ। हाँ, मैंने सुनी।
तुम्हें लगता है कि वह गुलाबी परी आर्मीडिलो है?
कुछ बटन दबाने का समय आ गया है।
बीप, बूप, बीप, बूप, बीप…
डेविड, देखो।
यह बस एक चींटी है।
एक बहुत बड़ी चींटी।
लेकिन हम एक चींटी को संभाल सकते हैं। है न, जेन?
जहाँ एक चींटी होती है, वहाँ हमेशा और चीटियाँ होती हैं।
शायद मैंने हमें ज़्यादा ही छोटा बना दिया?
-तुम ठीक हो? -मुझे नहीं पता था चींटियाँ इतनी ताक़तवर होती हैं।
चींटियाँ भले ही छोटी हों, पर वे बहुत ताक़तवर होती हैं।
वे अपने शरीर के वज़न से दस गुना ज़्यादा वज़न उठा सकती हैं।
और जब वे साथ मिलकर काम करती हैं, वे और ताक़तवर बन जाती हैं।
मैं जानता हूँ।
चूँकि हमें अभी तक गुलाबी परी आर्माडिलो नहीं मिला है,
मैं सोच रही हूँ कि चींटियों के काम करने के तरीके से क्या बगीचे को बचाने का कोई तरीका है।
काम करने वालों को काट लें?
वैसे नहीं। चलो। हमें फिर से बाहर जाना होगा।
सुनो, मैं इनमें से कुछ को अपने फ़्लैट में फिर से लगाने की कोशिश करूँगी।
धन्यवाद। और मैं जानती हूँ आपने काहा था कि काफ़ी सारे लोग इस बगीचे से छुटकारा पाना चाहते हैं,
लेकिन काफ़ी सारे लोग इसे बचाना भी चाहेंगे।
हाँ, मैं चाहता हूँ।
जेन चाहती है। ग्रेबियर्ड चाहता है।
काश इतना काफ़ी होता।
और कि खिलौने के वोट भी गिने जाते।
जिन लोगों ने रज़ामंदी दी है अगर उन्हें पता होता कि इससे
यहाँ रहने वाले जानवरों का क्या होगा, तो वे अपना मन बदल लेंगे, मैं जानती हूँ।
देखिए।
"प्रकृति जीत सकती है अगर हम उसे एक मौक़ा दें।"
जेन गुडॉल ने यह कहा था।
अनीसा, हम इस बगीचे को एक मौक़ा कैसे दें?
हाँ। कुछ तो ऐसा होगा जो हम कर सकते होंगे।
शायद तुम एक याचिका दायर कर सकते हो।
मुझे पता था। एक याचिका। बेशक।
एक याचिका क्या होती है?
यह किसी चीज़ को बदलने का आवेदन होता है।
आप लोगों से उस पर दस्तख़त करने को कहते हैं और जितने ज़्यादा लोग उस पर दस्तख़त करते हैं,
उसकी ताक़त उतनी ही बढ़ जाती है।
अगर तुम सहाकरी समिति के आधे से ज़्यादा लोगों के दस्तख़त
बगीचे को बचाने की याचिका पर ले लो,
-तो मैं… -फिर आप यह सब रोक देंगी?
हाँ, लेकिन आसान नहीं है…
हम सबके दस्तख़त लेंगे।
…लोगों का मन बदलना।
साथ ही, हमें वे लोग चाहिए होंगे जो बगीचे की देखभाल करने के लिए तैयार हों।
-हमारे पास अब भी उस काम के लिए पैसे नहीं हैं। -हम कुछ सोच लेंगे।
जल्दी करो।
हैलो, मिस्टर जिन।
क्या हम हमारे बगीचे की याचिका के बारे में आपसे बात कर सकते हैं?
बगीचे को बचाओ
अगर हम थोड़ी मेहनत करें, तो हम बगीचे को बचा सकते हैं।
बगीचे में सू-सू नहीं करना, पग्ज़ली।
तो सारे बेचारे छोटे जानवर फँस जाएँगे?
कीड़े भी।
ख़ैर, मुझे कीड़ों की इतनी परवाह नहीं है।
ज़्यादातर जानवर।
ख़ैर, अगर यह जानवरों के लिए है, तो बेशक। मैं तैयार हूँ।
चिंता मत कीजिए। हम आपसे गाना गाने को नहीं कहेंगे।
हम बस इस पर आपके दस्तख़त चाहते हैं ताकि हम बगीचे को बचा सकें।
और गुलाब परी आर्माडिलो को।
ज़रा सोचिए। आप ज़मीन के नीचे मज़े कर रहे हैं,
अपना काम कर रहे हैं और अचानक से,
एक निर्माण दल आकर आपके घर को खोदना और सब बर्बाद करना शुरू कर देता है।
"नहीं! हमारी मदद करो!"
प्रकृति जीत सकती है अगर हम उसे एक मौक़ा दें।
वाह। काश मुझे यह पहले पता होगा।
ज़रूर। हम बगीचे को बचाने में मदद करना चाहेंगे।
-क्या आपको बागबानी पसंद है? -और स्वयंसेवा?
-ज़रूर। हाँ। -मुझे पसंद है। हाँ।
हैलो, मिस…
-गार्सिया। -मिस गार्सिया।
मेरा नाम जेन है और मैं हमारे बगीचे को
तबाह किए जाने से बचाने के लिए दस्तख़त इकट्ठे कर रही हूँ।
सच में? क्या तुम्हारे पास नया बगीचा लगाने और उसकी देखभाल करने के पैसे हैं?
मुझे ख़ुशी है कि आपने यह पूछा। हम एक प्राकृतिक बगीचा लगा रहे हैं
जिसकी देखभाल के लिए ज़्यादा मेहनत की ज़रूरत नहीं होगी।
हम घास को उगने दे सकते हैं और हमें जंगली पौधों की ज़्यादा चिंता करने की ज़रूरत नहीं है।
हमारे पास स्वयंसेवकों की सूची भी है जो हमारी मदद करेंगे।
तो, क्या आप हमारी याचिका पर दस्तख़त करेंगी, प्लीज़?
मैं ज़रूर करूँगी।
और स्वयंसेवक बनेंगी?
हाँ, नहीं।
लेकिन मेरी एक शानदार बेटी है जो ज़रूर मदद करना चाहेगी।
रुको! रुको जाओ!
अनीसा, हम ले आए!
क…क्या ले आए?
-याचिका पर दस्तख़त। -हम सब बगीचे को बचाना चाहते हैं
और बगीचे के स्वयंसेवी इसकी देखभाल करेंगे।
तुम्हें अब भी एक और दस्तख़त चाहिए।
लो। अब सब लोग आ गए।
हम बगीचे को रख रहे हैं।
गज़ब हो गया।
तुमने मिस्टर जिन के भी दस्तख़त ले लिए?
उन्होंने यह भी कहा कि वे बगीचा समिति की मदद करेंगे।
हम इसकी देखभाल करेंगे, हम सब।
मेरा वादा है।
बढ़िया काम किया, बच्चों।
जानते हो, मैंने कभी ज़मीन के नीचे रहने वालों के बारे में सोचा ही नहीं।
शायद उन्हें भी हमारी ही तरह एक घर चाहिए, है न?
गुलाबी परी आर्माडिलो को वही चाहिए। एक घर।
ऐसा घर जो सड़कों और निर्माण से दूर हो।
अगर हम वह ढूँढ लें, तो शायद हम ढूँढ सकते हैं कि वह क्या खाता है।
-हमारे मिशन पर वापस जाने का समय आ गया है। -चलो।
अगर हमें इन चींटियों से दूर जाना है और गुलाबी परी आर्माडिलो को ढूँढना है,
तो हमें मुख्य इंजन को सारी पावर देनी होगी।
समझ गया, कप्तान।
इंजन की पावर 75 प्रतिशत।
अस्सी। 100 प्रतिशत। ठीक है।
हम ठीक हैं। चलाओ।
सामने कुछ आ रहा है, जेन।
आगे बढ़ो, पूरी गति के साथ।
पीछे चलो! पीछे, पूरी गति से।
-और चींटियाँ हैं। बहुत सारी चींटियाँ हैं। -हम चींटियों की कॉलोनी के बीच में हैं।
पीछे चलो, पीछे चलो!
हमारे पीछै एक और पत्थर है।
और हमारे सामने गुस्सैल चींटियाँ।
हम फँस गए हैं।
गुलाबी परी आर्माडिलो।
इसने हमें बचा लिया और यह चींटियों को खाता है।
मिशन पूरा हुआ।
तुम जानते हो ऐसा नज़ारा कितनी मुश्किल से देखने को मिलता है?
लगभग जितना मुश्किल किसी असली परी को देखना है?
शायद उतना मुश्किल नहीं।
वह रुक क्यों गया?
क्योंकि वह घर आ गया है।
सुनो, डेविड।
गाड़ियाँ नहीं हैं। सड़क नहीं है। निर्माण नहीं है।
कुछ नहीं है।
लेकिन वह अपने खाने के पास है, चींटियाँ।
अब जब हमें पता है कि गुलाबी परी आर्माडिलो वहाँ रहते हैं
जहाँ उनका खाना नज़दीक होता है, तो हम उनके बारे में और जान सकते हैं।
-और उन्हें बचा सकते हैं। -बिल्कुल।
हमें इसे सोने देना चाहिए।
गु…गुड नाइट।
जानते हो, मुझे वाकई अच्छा लग रहा है कि हम प्रकृति को एक मौक़ा दे रहे हैं।
मैंने आपका इशारा देखा।
क्या बात है, जेन?
मैं ख़ुश हूँ कि हमने बगीचे को बचा लिया,
लेकिन मुझे गुलाबी परी आर्माडिलो की चिंता है।
वह… गुलाबी परी आर्माडिलो क्या होता है? मैंने पहले कभी नहीं सुना।
ज़्यादातर लोगों ने नहीं सुना है।
वह एक कमाल का आर्माडिलो है जो पीठ पर गुलाबी सूशी लिए एक हैम्स्टर जैसा दिखता है।
वह चींटियों को खाता है और बिल बनाता है।
वे खतरे में हैं।
ख़ैर, याचिका से बदलाव शुरू किया जा सकता है,
लेकिन लोगों से बात करने से भी मदद मिलती है।
यह बगीचे के नीचे वाले कीड़ों और जानवरों की तरह है।
अगर लोग उनके बारे में बात नहीं करेंगे, तो लोगों को पता नहीं चलेगा कि उन्हें हमारी मदद चाहिए।
आप सही कह रही हो, अनीसा।
डेविड, हमारा गुलाबी परी आर्माडिलो का मिशन अभी पूरा नहीं हुआ है।
नहीं हुआ है?
हम बगीचे के लिए मदद करने वापस आएँगे, अनीसा।
चलो।
बाय।
बाय!
आ रही हूँ।
क्या आपने कभी सुना है अगर प्रकृति को एक मौक़ा दो तो वह जीत सकती है?
वैसे, गुलाबी परी आर्माडिलो भी जीत सकता है।
क्लैमिफ़ोरस ट्रंकाइटस
यह एक खतरे में पड़ी प्रजाति है जिसे हमारी मदद चाहिए।
ख़ैर, मैं क्या मदद कर सकती हूँ?
जेन
आर्माडिलो को बचाने में मदद करें।
माँ, क्या आप डेविड के लिए दरवाज़ा खोल सकती हैं? उसे देर हो रही है।
किस चीज़ के लिए?
-मरिएला सुपेरीना के साथ हमारी कॉल के लिए। -वह कौन है?
गुलाबी परी आर्माडिलो की विशेषज्ञ।
वह अर्जेंटीना में रहती हैं और वह हमें अभी कॉल कर रही है।
ठीक है, मैं जल्दी खोल रही हूँ।
हैलो, मरिएला।
हैलो, जेन।
डेविड कहाँ है?
हमने अभी-अभी अपने पड़ोसियों को गुलाबी परी आर्माडिलो के बारे में बताया है।
माफ़ करना मुझे देर हो गई। हमारे बहुत सारे पड़ोसी हैं।
जब हमने ज़मीन के नीचे गुलाबी परी आर्माडिलो का पीछा करने का मिशन किहमें एहसास हुआ
कि ज़्यादातर लोगों ने उसके बारे में सुना ही नहीं है।
किसी बड़े रोमांच जैसा लगता है। तुम्हें गुलाबी परी आर्माडिलो मिला?
हमें मिला। वह बहुत प्यारा था।
मतलब, वह जिन चींटियों को खा रहा था उन्हें ऐसा नहीं लगा, लेकिन मुझे और डेविड को लगा।
-बहुत प्यारा था। -वह वह ऐसा दिखता था?
बिल्कुल ऐसा ही।
और लोगों को गुलाबी परी आर्माडिलो के बारे में क्यों नहीं पता?
ख़ैर, मैं तुम्हें एक नक़्शा दिखाती हूँ।
वे केवल अर्जेंटीना में रहते हैं और वे ज़मीन के नीचे रहते हैं,
इसलिए उन्हें ढूँढना और उनका अध्ययन करना बहुत मुश्किल है।
गुलाबी परी आर्माडिलो को उसका नाम कैसे मिला?
क्योंकि, सच कहूँ तो, वे परियों जैसे नहीं दिखते हैं।
उनके पंख नहीं है।
गुलाबी परी "फ़ेयर" शब्द से आता है, जिसका मतलब होता है छोटा,
और "गुलाबी" उनके कवच की वजह से होता है।
वे गुलाबी क्यों होते हैं?
उनके शरीर को गर्म रखने के लिए कवच सारा खून शरीर में डाल देता है
और कवच हल्का गुलाबी हो जाता है, और जव गर्मी ज़्यादा होती है
तो सारा खून कवच में आ जाता है और वह गहरा गुलाबी हो जाता है।
ठंड के मज़े।
और गर्मी के भी।
समझे?
वे गर्म कैसे होते हैं?
जब वे खोदते हैं, तो अपने पीछे के पैरों पर खड़े होते हैं
और पूछ के सिरे को पाँचवे पैर की तरह इस्तेमाल करते हैं
ताकि वे खड़े होकर ज़्यादा ताक़त से खोद सकें।
यह शानदार है कि एक छोटा सा जानवर ऐसा कर सकता है।
ख़ैर, खोदते समय उसके पिछवाड़े की प्लेट भी ज़रूरी काम करती है।
मैं दिखाती हूँ।
देखा यह कैसे खोदता है?
और यह पिछवाड़े की प्लेट से रेत को पीछे धकेलता है।
और इसलिए आगे की जगह खाली हो जाती है।
वाह। मुझे नहीं लगता कि मेरा पिछवाड़ा ऐसा कर सकता है।
क्या आपको आर्माडिलो हमेशा से पसंद थे?
मैंने 18 की उम्र में पहले आर्माडिलो को देखा था
और मुझे पता भी नहीं था कि उनका अस्तित्व है।
तीस साल हो चुके, और मैं अब भी आर्माजिलो पर शोध कर रही हूँ
और मैंने अपनी पूरी ज़िंदगी उन्हें ससमर्पित की है।
वह वाला बहुत बड़ा है।
आर्माडिलो कितने गज़ब होते हैं।
सबसे छोटे और सबसे अजीब दिखने वाले जानवर का भी
अध्ययन किया जाना चाहिए।
वे भी उतने ही ज़रूरी होते हैं और उन्हें क्या नुक़सान पहुँचा रहा है,
यह जानने में उन्हें हमारी मदद चाहिए होती है।
गुलाबी परी आर्माडिलो को क्या नुक़सान पहुँचा रहा है?
सबसे पहले, लोग उसे पकड़कर उसे पालतू जानवर बनाना चाहते हैं।
लेकिन वातावरण में बदलाव भी एक और समसस्या है, और उनके घर तबाह हो रहे हैं।
अगर ज़्यादा बारिश होती है तो उनके बिलों में पानी भर जाता है।
उनकी मदद करने के लिए हम क्या कर सकते हैं?
वैश्विक सोचो और स्थानीय काम करो।
तुम्हारे आसपास बहुत सारे छोटे जीव-जंतु रहते हैं
जिनके बारे में तुम्हें पता भी नहीं होगा, तो बाहर जाओ, प्रकृति के मज़े लो,
छोटे जीव-जंतुओं को ढूँढो और बस उन्हें देखो और मज़े करो।
उन्हें घर मत लेकर जाओ।
जंगली जानवरों को पालतू जानवर नहीं बनाना चाहिए।
हम पक्का यह सब करेंगे।
बिल्कुल। मैं चाहता हूँ कि वे हमेशा ज़िंदा रहें।
गुलाबी परी आर्माडिलो के बारे में हमसे बात करने के लिए धन्यवाद, मरिएला।
धन्यवाद।
और याद रखना, उन्हें अपने दिल में रखो और उन्हें जंगल में छोड़ दो।
-बाय-बाय! -बाय, मरिएला!
रुको, क्या वह एक चींटी है?
उन्होंने हमें ढूँढ लिया!
जल्दी। खुदाई की मशीन की चरफ़ चलो।
उप-शीर्षक अनुवादक : प्रसून